CELEX: 32014D0056(01)
Language: bg
Date: 2014-12-15 00:00:00
Title: Решение (ЕС) 2015/297 на Европейската централна банка от 15 декември 2014 година за изменение на Решение ЕЦБ/2010/23 относно разпределянето на паричния доход на националните централни банки на държавите членки, чиято парична единица е еврото (ЕЦБ/2014/56)

25.2.2015   
            
            
               BG
            
            
               Официален вестник на Европейския съюз
            
            
               L 53/21
            
         РЕШЕНИЕ (ЕС) 2015/297 НА ЕВРОПЕЙСКАТА ЦЕНТРАЛНА БАНКА
   от 15 декември 2014 година
   за изменение на Решение ЕЦБ/2010/23 относно разпределянето на паричния доход на националните централни банки на държавите членки, чиято парична единица е еврото (ЕЦБ/2014/56)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка, и по-специално член 32.2 и член 32.7 от него,
   като има предвид, че:
   
               (1)
            
            
               С Решение ЕЦБ/2010/23 (1) се създава механизъм за обединяването и разпределянето на паричния доход от операции по паричната политика.
            
         
               (2)
            
            
               Предвид Решение ЕЦБ/2014/40 (2) и Решение ЕЦБ/2014/45 (3) специално предназначените активи трябва да бъдат коригирани, за да се отчете стойността на реализираните печалби и загуби в резултат от отписването на ценни книжа, държани за целите на паричната политика, за срока от отписването до края на следващото тримесечие.
            
         
               (3)
            
            
               Предвид факта, че лихвата, начислена по операциите по паричната политика с матуритет от една година или повече, е обединена преди събирането ѝ в края на операцията, следва да се направи корекция при изчисляването на базисните пасиви и специално предназначените активи съгласно приложения I и II към Решение ЕЦБ/2010/23.
            
         
               (4)
            
            
               Решение ЕЦБ/2010/23 следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Изменение
   Приложения I и II към Решение ЕЦБ/2010/23 се заменят съответно с текста в приложения I и II към настоящото решение.
   Член 2
   Влизане в сила
   Настоящото решение влиза в сила на 31 декември 2014 г.
   
      Съставено във Франкфурт на Майн на 15 декември 2014 година.
      
         
            Председател на ЕЦБ
         
         Mario DRAGHI
      
   
   
      (1)  Решение ЕЦБ/2010/23 от 25 ноември 2010 г. относно разпределянето на паричния доход на националните централни банки на държавите членки, чиято парична единица е еврото (ОВ L 35, 9.2.2011 г., стр. 17).
   
      (2)  Решение EЦБ/2014/40 от 15 октомври 2014 г. относно изпълнението на третата програма за закупуване на обезпечени облигации (ОВ L 335, 22.11.2014 г., стр. 22).
   
      (3)  Решение (ЕС) 2015/5 на Европейската централна банка от 19 ноември 2014 г. относно изпълнението на програмата за закупуване на обезпечени с активи ценни книжа (ЕЦБ/2014/45) (ОВ L 1, 6.1.2015 г., стр. 4).
   
      ПРИЛОЖЕНИЕ I
      
         
            „ПРИЛОЖЕНИЕ I
            
               СЪСТАВ НА БАЗИСНИТЕ ПАСИВИ
            
            
                     
                        А.
                     
                     
                        Базисните пасиви включват само следните позиции:
                        
                                    1.
                                 
                                 
                                    Банкноти в обращение
                                    За целите на настоящото приложение, в годината на преминаване към парична наличност за всяка нова за Евросистемата НЦБ, „Банкноти в обращение“:
                                    
                                                а)
                                             
                                             
                                                включват банкноти, емитирани от НЦБ и деноминирани в нейната национална валутна единица; и
                                             
                                          
                                                б)
                                             
                                             
                                                намалени със стойността на нелихвоносните заеми, свързани с първоначално заредените евробанкноти, които все още не са били дебитирани (част от позиция 6 от актива на хармонизирания баланс).
                                             
                                          След годината на преминаване към парична наличност за съответната НЦБ, „Банкноти в обращение“ са банкноти, деноминирани в евро, без да се включват други банкноти.
                                    Ако датата на преминаване към парична наличност е ден, в който TARGET2 не работи, задължението на НЦБ, което възниква от евробанкнотите, които са първоначално заредени съгласно Насоки ЕЦБ/2006/9, и са пуснати в обращение преди датата на преминаване към парична наличност, представлява част от базисните пасиви (като част от кореспондентските сметки по позиция 10.4 от пасива на хармонизирания баланс), докато задължението стане част от задълженията в рамките на Евросистемата, възникващи от транзакции в TARGET2.
                                 
                              
                                    2.
                                 
                                 
                                    Задължения към кредитни институции от еврозоната, свързани с операции по паричната политика, деноминирани в евро, включват всяко от следващите:
                                    
                                                а)
                                             
                                             
                                                средства по разплащателни сметки, включително задължителни минимални резерви съгласно член 19.1 от Устава на ЕСЦБ (позиция 2.1 от пасива на хармонизирания баланс);
                                             
                                          
                                                б)
                                             
                                             
                                                депозирани суми по депозитното улеснение на Евросистемата (позиция 2.2 от пасива на хармонизирания баланс);
                                             
                                          
                                                в)
                                             
                                             
                                                срочни депозити (позиция 2.3 от пасива на хармонизирания баланс);
                                             
                                          
                                                г)
                                             
                                             
                                                задължения, произтичащи от обратни операции за фино регулиране (позиция 2.4 от пасива на хармонизирания баланс);
                                             
                                          
                                                д)
                                             
                                             
                                                депозити, свързани с искания за допълнителни обезпечения („margin calls“) (позиция 2.5 от пасива на хармонизирания баланс).
                                             
                                          
                              
                                    3.
                                 
                                 
                                    Задължения по депозити към изпаднали в неизпълнение контрагенти на Евросистемата, прекласифицирани от позиция 2.1 от пасива на хармонизирания баланс.
                                 
                              
                                    4.
                                 
                                 
                                    Задължения на НЦБ в рамките на Евросистемата, възникващи от емитирането на дългови сертификати на ЕЦБ в съответствие с глава 3.3 от приложение I към Насоки ЕЦБ/2011/14 (1) (позиция 10.2 от пасива на хармонизирания баланс).
                                 
                              
                                    5.
                                 
                                 
                                    Нетни задължения, в рамките на Евросистемата, от евробанкноти в обращение, включително такива, които възникват от прилагането на член 4 от настоящото решение (позиция 10.3 от пасива на хармонизирания баланс).
                                 
                              
                                    6.
                                 
                                 
                                    Нетни задължения, в рамките на Евросистемата, от транзакции в TARGET2, олихвени по референтен лихвен процент (част от позиция 10.4 от пасива на хармонизирания баланс).
                                 
                              
                                    7.
                                 
                                 
                                    Начислената лихва, записана в края на тримесечието от всяка НЦБ по пасивите, свързани с осъществяването на паричната политика, с матуритет от една година или повече (част от позиция 12.2 от пасива на хармонизирания баланс).
                                 
                              
                  
                     
                        Б.
                     
                     
                        Сумата на базисните пасиви на всяка НЦБ се изчислява в съответствие с хармонизираните счетоводни принципи и правила, установени в Насоки ЕЦБ/2010/20.
                     
                  
      
      
         (1)  Насоки ЕЦБ/2011/14 от 20 септември 2011 г. относно инструментите и процедурите на паричната политика на Евросистемата (ОВ L 331, 14.12.2011 г., стр. 1).“
   
   
      ПРИЛОЖЕНИЕ II
      
         
            „ПРИЛОЖЕНИЕ II
            
               СПЕЦИАЛНО ПРЕДНАЗНАЧЕНИ АКТИВИ
            
            
                     
                        А.
                     
                     
                        Специално предназначените активи включват само следните позиции:
                        
                                    1.
                                 
                                 
                                    Отпуснати заеми в евро за кредитни институции от eврозоната, свързани с операции на паричната политика (позиция 5 от актива на хармонизирания баланс);
                                 
                              
                                    2.
                                 
                                 
                                    Ценни книжа, държани за целите на паричната политика (част от позиция 7.1 от актива на хармонизирания баланс).
                                 
                              
                                    3.
                                 
                                 
                                    Вземания в рамките на Евросистемата, равностойни на прехвърлените на ЕЦБ съгласно член 30 от Устава на ЕСЦБ чуждестранни резервни активи, различни от злато (част от позиция 9.2 от актива на хармонизирания баланс).
                                 
                              
                                    4.
                                 
                                 
                                    Нетни вземания в рамките на Евросистемата от евробанкноти в обращение, включително такива, които възникват от прилагането на член 4 от настоящото решение (позиция 9.4 от актива на хармонизирания баланс).
                                 
                              
                                    5.
                                 
                                 
                                    Нетни вземания в рамките на Евросистемата от транзакции в TARGET2, олихвени по референтен лихвен процент (част от позиция 9.5 от пасива на хармонизирания баланс).
                                 
                              
                                    6.
                                 
                                 
                                    Злато, включително вземания свързани със злато, прехвърлено на ЕЦБ, в размер, позволяващ на всяка НЦБ да обозначи частта от своето злато, съответстваща на прилагането на нейния дял в алгоритъма за записване на капитала спрямо общата стойност на златото, обозначено от всички НЦБ (позиция 1 и част от позиция 9.2 от актива на хармонизирания баланс).
                                    За целите на настоящото решение, златото се оценява на база цена в евро на тройунция чисто злато на 31 декември 2002 г.
                                 
                              
                                    7.
                                 
                                 
                                    Вземания от евробанкноти, които са първоначално заредени съгласно Насоки ЕЦБ/2006/9 и са пуснати в обращение преди датата на преминаване към парична наличност (част от позиция 4.1 от актива на хармонизирания баланс до датата на преминаване към парична наличност и след това част от кореспондентските сметки по позиция 9.5 от актива на хармонизирания счетоводен баланс), но само докато тези вземания станат част от вземанията в рамките на Евросистемата, възникващи от транзакциите в TARGET2.
                                 
                              
                                    8.
                                 
                                 
                                    Неуредени вземания, възникнали от неизпълнение на контрагенти на Евросистемата във връзка с кредитни операции на Евросистемата, и/или финансови активи или вземания (спрямо трети лица), придобити във връзка с изпълнението върху обезпечение, предоставено от контрагенти на Евросистемата при неизпълнение във връзка с кредитните операции на Евросистемата, прекласифицирани от позиция 5 от актива на хармонизирания баланс (част от позиция 11.6 от актива на хармонизирания баланс).
                                 
                              
                                    9.
                                 
                                 
                                    Начислената лихва, записана в края на тримесечието от всяка НЦБ по активите, свързани с осъществяването на паричната политика, с матуритет от една година или повече (част от позиция 11.5 от актива на хармонизирания баланс).
                                 
                              
                  
                     
                        Б.
                     
                     
                        Стойността на специално предназначените активи на всяка НЦБ се изчислява в съответствие с хармонизираните принципи и правила, установени в Насоки ЕЦБ/2010/20.“